Ռիո 2

**Ռիո 2** (), ամերիկա-բրազիլական լիամետրաժ երաժշտական անիմացիոն ֆիլմ՝ ստեղծված Blue Sky Studios անիմացիոն ստուդիայի և 20th Century Fox Animation կինոմիավորումների կողմից։ Ֆիլմի պրեմիերան տեղի է ունեցել 2014 թվականի մարտի 20-ին։ Ռեժիսորը Կարլոս Սալդանան է։ Գլխավոր դերերում են Ջեսսի Այզենբերգը և Էնն Հեթուեյը, ովքեր ֆիլմի երգերի կատարողներն են։ Ֆիլմը կարելի է դիտել նաև 3D եղանակով։

## Սյուժե
Ռիո դե Ժանեյրոի բանակիչները նշում են Ամանորը։ Պարելու ընթացքում Աղավնյակը և Մարգարտահատիկը տեսնում են Ռաֆայելին, ով պետք է հետևեր իրենց երեխաներին։ Ռաֆայելն ասում է, որ Լուիսին խնդրել է փոխարինել իրեն, մինչ նա պարում է Եվայի հետ, բայց նա խոստումը չպահեց և նրանց թողեց Տայնիի մոտ։ Աղավնյակը և Մարգարտահատիկը վերադառնում են տուն, որտեղ երեխաները պատրաստվում էին Տայնիին բաց թողնել հրավառության հետ։ Աղավնյակը բացատրում է, որ իրենք միակ ներկայացուցիչներն են իրենց տեսակից և չի կարելի վտանգի ենթարկվել։ Սակայն հանկարծակի սկսեց նրա պոչը այրվել։ Փորձելով հանգցնել այն՝ պատահաբար բաց է թողնում հրթիռները, որոնցից մեկին պատահաբար կապված էր ինքը։ Ընկնում է Հիսուս Ամենափրկիչ արձանի վրա և իր ընտանիքի հետ մեկտեղ սկսում է դիտել հրավառությունը։

Այդ ժամանակ, Տուլիոն և Լինդան անցկացնում են գիտարշավ Ամազոնում, որտեղ գտնում են կապույտ թութակի փետուր, և դա ապացույցն է այն բանի, որ Աղավնյակը և իր ընտանիքը միակ ներկայացուցիչները չեն իրենց տեսակի մեջ։

Աղավնյակը, Մարգարտահատիկը և իրենց երեք երեխաները՝ Կարլան, Տյագոն և Խելացին, ապրում են արգելոցում։ Մարգարտահատիկը Աղավնյակին բացատրում է, որ երեխաները կախվածություն ունեն մարդկանցից և պարտավոր են գոնե մեկ անգամ իրենց զգալ որպես «իսկական վայրի թռչուն»։ Այդ պահին հեռուստատեսությամբ հաղորդում են, որ Ամազոնի տարածքում հայտնաբերվել են ապացույցներ, ուրիշ Կապույտ թութակների գոյության մասին։ Մարգարտահատիկը գտնում է, որ ճամփորդությունը հայրենի Ամազոն հիանալի հնարավորություն կլինի երեխաներին ցույց տալ աշխարհը։ Աղավնյակը դժկամությամբ համաձայնվում է Մարգարտահատիկի առաջարկին։ Ընտանիքը Ռաֆայելի, Պետրոյի և Նիկոյի հետ ճանապարհ է ընկնում։ Թռիչքի ժամանակ նրանք հասնում են մի շուկա, որտեղ գտնվում է Նայջելը, ով այնտեղ աշխատում է, որպես թռչուն գուշակ։ Նայջելը տեսնում է Աղավնյակին, և շուկայում մի մեծ իրարանցում է ստեղծում, դրանից հետո նա ազատ է արձակում թունավոր գորտ Գբիին և լռակյաց բադակտուց Չարլիին։ Աղավնյակը և Մարգարտահատիկը որոշեցին երեխաների հետ մնացած ճանապարհը գնալ լաստանավով։ Գիշերը՝ Նայջելը ուզում էր վրեժխնդիր լինել Աղավնյակից, սակայն Չարլին պատահաբար միացրեց ազդանշանը, և արթնացրեց քնածներին, դրանով իսկ խափանեց Նայջելի ծրագրերը։ Աղավնյակը ընտանիքի հետ բարեհաջող հասավ Ամազոն, որտեղ Մարգարտահատիկը հանդիպեց իր հորը՝ Էդուարդոյին և մանկության ընկեր՝ Ռոբերտոյին։

Հաջորդ օրը Էդուարդոն Աղավնյակին սովորեցնում է գոյատևել վայրի բնության մեջ։ Մի անգամ մարզումների ժամանակ նրանք իմանում են, որ մարդիկ որոշել են կտրել Ամազոնի բոլոր ծառերը։ Էդուարդոն իմանում է, որ Աղավնյակը կապ ունի մարդկանց հետ, և այդ օրվանից սկսած նրան այդքան էլ լավ չի վերաբերվում։

Լինդան և Տուլիոն տեսնում են անտառահատին, ով ծառեր էր կտրում, և փորձում է նրան կանգնեցնել, բայց նա մյուս անտառահատների հետ բռնում է նրանց և կապում ծառին։ Իմանալով, որ Մարգարտահատիկին դուր է գալիս բրազիլական ընկույզը, Աղավնյակը որոշում է գտնել դրանք, սակայն որոնումների ժամանակ նա պատահաբար հայտնվում է կարմիր թութակների տարածք, ովքեր Աղավնյակին առաջարկեցին կազմակերպել ֆուտբոլային մենամարտ։ Կապույտների ավագն էր Էդուարդոն։ Խաղի ժամանակ Աղավնյակը պատահաբար իր խմբին գոլ է խփում և նրանք պարտվում են, իսկ Էդուարդոն զայրացել էր նրա վրա։

Աղավնյակը թռչեց Տուլիոյի և Լինդայի ճամբարը, որպեսզի հրաժեշտ տա, բայց չի գտնում նրանց։ Աղավնյակի վրա հարձակվեց Ռոբերտոն, համարելով նրան «դավաճան», սակայն հանկարծ նրանց վրա գալիս է բուլդոզեր։ Աղավնյակը օգնում է Ռոբերտոյին և նրան ուղարկում է Էդուարդոյին այդ մասին ասելու։ Մի փոքր հետո Աղավնյակը գտնում է Տուլիոյին ու Լինդային, և ազատում է նրանց։

Տուլիոն և Լինդան կապույտ թութակների հետ նորից փորձում են կանգնեցնել անտառահատումները։ Այս անգամ նրանց են միանում կարմիր թութակները, որից հետո նրանք միասին հարձակվում են անտառահատողների վրա։ Աղավնյակը սկսում է ծառերի վրայից դինամիտը հանել, հանկարծակի նրա վրա է հարձակվում Նայջելը։ Գաբին թույնով նետ է արձակում Աղավնյակի վրա, սակայն այն պատահաբար դիպչում է Նայջելին։ Նայջելը մտածում է, որ մեռնում է, սակայն Խելանցին ապացուցում է, որ Գաբին թունավոր գորտ չէ։ Երջանիկ Գաբին գրկախառնվում է Նայջելի հետ, խանգարելով նրան հաշիվ տեսնել Աղավնյակի հետ։

## Կերպարներ
### Օրիգինալ
* Ջեսսի Այզենբերգ - Աղավնյակ 
* Էնն Հետեուեյ - Մարգարտահատիկ
* Ռեյչել Կրոու - Կարլա
* Ամանդլա Սթենբերգ - Խելացի 
* Պիրս Գենոն - Տյագո
* Ջեմեյն Կլեմենտ - Նայջել
* Will.i.am - Պետրո
* Ջեյմի Ֆոկս - Նիկո 
* Տրեյս Մորգան - Լուիզ 
* Ջորջ Լոպեզ - Ռաֆայել 
* Լեսլի Մանն - Լինդա 
* Ռոդրիգո Սանտրո - Տուլիո 
* Բեբել Ժիլբերտու - Եվա
* Ջեյկ Տի Օստին - Ֆերնանադո 
* Կրիստին Չենովետ - Գաբի 
* Էնդի Գարսիա - Էդուարդո 
* Ռիտա Մորենո- Միմի
* Բրունո Մարս - Ռոբերտո

### Կենդանիներ
* *Աղավնյակ* () - արական սեռի կապույտ թութակ, մուլտֆիլմի գլխավոր հերոս։ Աղավնյակի իդեալական օրը՝ պատրաստել բլինչիկներ Մարգարտիկի և երեխաների համար, և նստել բազմոցին, նաել ֆուտբոլային հանդիպում։ Երբ հայտնի դարձավ, որ կան էլի կապույտ թութակներ, նա դժկամությամբ, բայց համաձայնվում է փնտրել նրանց։ 
* *Մարգարտահատիկ* () - իգական սեռի կապույտ թութակ։ Ամեն ինչից առավել շատ է ուզում Ամազոնում գտնել իր տեսակին պատկանող թութակներին, իր ընտանիքի հետ մեկտեղ ապրել, որպես «իսկական վայրի թռչուն»։
* *Կարլա* () - իգական սեռի կապույտ թութակ, Աղավնյակի և Մարգարտահատիկի մեծ դուստրը։ Սիրում է iPod-ով երաժշտություն լսել։
* *Խելացի* () - իգական սեռի կապույտ թութակ, Աղավնյակի և Մարգարտահատիկի փոքր և խելացի դուստրը։ 
* *Տյագո* () - արական սեռի կապույտ թութակ, Աղավնյակի և Մարգարտահատիկի միակ որդին։ Նա Խելացիից փոքր է 3 րոպե 5 վայրկյանով։
* *Ռաֆայել* () - մեծ տուկան
* *Նիկո* () - դեղին կենար
* *Լուիս* () - անգլիական բուլդոգ
* *Էդուարդո* () - արական սեռի կապույտ թութակ։ Մարգարտահատիկի հայրը, նա խիստ է, բայց սիրող։
* *Միմի* () - իգական սեռի կապույտ թութակ, Էդուարդոյի մեծ քույրը։ 
* *Նայջել* () - մեծ տեղնասրածայր կակադու։ Ֆիլմում գլխավոր հակառակորդն է։ Ռիո մուլտֆիլմի առաջին մասում նա կորցրեց իր փետուրների մի մասը, այդ իսկ պատճառով նա կրում է Ելիզավետա Առաջինի կորսետը, և թռչում է ինչպես հավ։ Նա ուզում է վերացնել Աղավնյակին։ Մուլտֆիլմի վերջում Նայջելը Գաբիի հետ տեղափոխվում է Ռիո։
* *Չարլի* () - համր բադակտուց։
* *Ռոբերտո* () - արական սեռի կապույտ թութակ, իր տեսակի մեջ անկրկնելի է, ինչպես նաև Մարգարտահատիկի մանկության ընկերն է։
* *Ֆելիպե* () - Կարմիր թութակների ուղեկցողը։

### Մարդիկ
* *Լինդա* () - Աղավնյակի տիրուհին։
* *Տուլիո* () - թռչնաբան, Լինդայի ամուսինը։
* Մեծ Պարոն () - հակառակորդ, անտառահատումների անօրնաական բիզնեսմեն։

## Տես նաև
* Լիամետրաժ մուլտֆիլմերի ցանկ
* Լիամետրաժ համակարգչային մուլտֆիլմերի ցանկ
* Շահութաբեր մուլտֆիլմերի ցանկ

## Ծանոթագրություններ

## Արտաքին հղումներ
* «Ռիո 2» մուլտֆիլմի պաշտոնական կայքը  
* 
* 
* 

Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների սիքվել ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2014 մուլտֆիլմեր
Կատեգորիա:20th Century Fox ֆիլմեր
Կատեգորիա:3D մուլտֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆիլմեր վրեժի մասին
Կատեգորիա:Մուլտֆիլմեր թռչունների մասին